Ustina

**Ustina** () je dedina ležiaca v južnom Bulharsku. Nachádza sa v Plovdivskej oblasti v okrese Rodopi. Dedina leží na severnom úpätí pohoria Rodopy.

## Názov
Predpokladá sa, že názov dediny pochádza od názvu pevnosti Justina, ktorá bola vybudovaná na skalách nad mestom v období panovania byzantského cisára Justiniána.

## Poloha
Ustina leží na severnom úpätí západorodopského horského chrbta Černatica () v nadmorskej výške od  do . Nachádza sa 2829 kilometrov juhozápadne od Plovdivu, 12 kilometrov južne od mesta Stambolijski a 3 kilometre západne od mesta Peruštica. Priama vzdušná vzdialenosť od hlavného mesta Sofia je .

## Vývoj počtu obyvateľov

## Náboženstvo
V dedine žijú bulharskí pravoslávni obyvatelia, ako aj moslimskí veriaci. V minulosti bolo v dedine Ustina rozšírené tzv. paulikánstvo.

## Dejiny
Územie dediny bolo obývané už v období staroveku kmeňom Trákov, čo bolo doložené pri archeologických prieskumoch pri ktorých sa našli zvyšky niekoľkých tráckych sídiel. Z nich najvýznamnejšia bola osada s názvom *Besapara* (), ktorá bola v 2. storočí pred Kr. veľkým administratívnym centrom oblasti a ktorá sa tiahla od bývalej dediny Pastuša (dnes štvrť mesta Peruštica) až po dnešné mesto Kričim. V období panovania rímskeho cisára Trajána bola v blízkosti dnešnej dediny Ustina vybudovaná transkontinentálna cesta, ktorá bola treťou takouto cestou postavenou počas Trajánovho panovania.

## Hospodárstvo
Väčšina hospodárskej činností v dedine je spojená s poľnohospodárstvom. Medzi hlavné oblasti záujmu patrí pestovanie zeleniny (prevažne rané a stredne rané odrody rajčiakov a piepor) ako aj pestovanie viniča a chov hospodárskych zvierat. Množstvo obyvateľov z dediny dochádza za robotou do blízkych miest.

## Pamiatky a zaujímavosti
Najvýznamnejšou sakrálnou pamiatkou obce je Chrám svätých Cyrila a Metoda. V centrálnej časti dediny sa nachádza chránený historický pamätný topoľ. Juhovýchodne, vo vzdialenosti približne 1,5 kilometra od dediny, sa nachádzajú zvyšky bývalej pevnosti. V okolí dediny sa nachádzajú aj zvyšky starej rímskej vojenskej cesty, ktorá viedla cez Rodopy do oblasti Egejského mora. V blízkosti dediny sa nachádza Ustinský vodopád a v jeho blízkosti v skalách nad dedinou Kaplnka svätého Juraja. K pamiatkam vedie značkovaná ekotrasa. 

## Infraštruktúra
Dedina má pravidelné autobusové spojenie s mestami Plovdiv a Stambolijski.

## Významné osobnosti
* Neždet Zalevvicešampión v zápasení voľným štýlom z olympijských hier v roku 1960
* Stojan Stojanovdvojnásobný európsky šampión (v rokoch 1977 a 1978) v zápasení voľným štýlom

## Galéria

Ustina-2021-03-KmetstvoUstina01.jpg|budova radnice v Ustine
Ustina-2021-03-SvetiKirilMetod01.jpg|Chrám svätých Cyrila a Metoda v Ustine
Ustina-2021-03-Dzamija01.jpg|mešita v Ustine
Ustina-2021-03-ParaklisSvetiGeorgi02.jpg|Kaplnka svätého Juraja v skalách nad dedinou
Ustina-2021-03-UstinaVillage01.jpg|v dedine Ustina
Ustina-2021-03-UstinaVillage02.jpg|v dedine Ustina
Ustina-2021-03-UstinaVillage04.jpg|v dedine Ustina
Ustina-2021-03-UstinaFromAbove01.jpg|pohľad na dedinu z miesta bývalej pevnosti Justina
Ustina-2021-03-UstinaFromAbove02.jpg|pohľad na dedinu z okolitých kopcov
Ustina-2021-03-PloshtadkaSCheshmaUstina01.jpg|plošina s kašnou v hornej časti dediny, kde sa začína ekotrasa vedúca k vodopádu a Kaplnke svätého Juraja
Ustina-2021-03-UstinaValley08.jpg|skaly nad dedinou kde sa v minulosti nachádzala pevnosť Justina
Ustina-2021-03-UstinskiVodopad02.jpg|Ustinský vodopád
Ustina-2021-03-UstinaValley07.jpg|pohorie Rodopy v katastrálnom území dediny Ustina
Ustina-2021-03-UstinaValley09.jpg|pohorie Rodopy v katastrálnom území dediny Ustina


## Referencie

## Iné projekty


Kategória:Dediny v Bulharsku
Kategória:Plovdiv (oblasť)